Diepgebraaide ui | SARIE
Diepgebraaide ui	deur Melissa Pecoraro
B’s is een van my gunsteling-restaurante op Hermanus. Hulle bedien ŉ ui soortgelyk hieraan, wat my so gefassineer het dat ek dit self moes maak. Nou kan jy ook!
1 liter sonneblomolie vir diepbraai
1 x 250 g gladde maaskaas
60 ml pikantrissie-blatjang
70 g grasuie
4 groot heel wit uie – moenie wortelkant van ui afsny nie
200 g graanvlokkies, gekrummel
80 g roketblare
Verhit sonneblomolie in ’n groot kastrol vir diepbraai. Meng maaskaas, blatjang, balsemasyn en grasuie en geur met sout en peper. Sny elke ui van bo af in wiggies sodat dit soos ’n blom lyk, maar moenie deursny nie. Plaas in die mikrogolfoond vir 1½ – 2 minute. Laat effens afkoel. Rol in mielieblom, eier en dan krummels. Diepbraai in olie tot bruin van kleur, dreineer op kombuispapier. Sit voor met roomkaasmengsel en roket.
Jy kan die ui met enige sous van jou keuse of met blatjang eet.